OzLabs/hebrew-wiki-articles huggingface dataset:
אוסוולד הארנב

אנימציה משנת 1932]]
אוסוולד הארנב (באנגלית: Oswald the Lucky Rabbit, או בקיצור: Oswald Rabbit) הוא דמות בדיונית של ארנב מואנש. דמותו של אוסוולד נוצרה על ידי האנימטורים אב אייוורקס ווולט דיסני, והופיעה לראשונה בשנת 1927.

== מאפיינים ==

אוסוולד הוא אחד הדמויות המצוירות הראשונות בעלות אישיות, והוא ניחן בחוש הומור מפותח. אוסוולד נוהג להשתמש באיבריהם של בעלי חיים כדי לפתור בעיות, ואף משתמש באיבריו כתפאורה וכבדיחות, כאשר מה שמסייע בידו הוא אפשרותו להימעך כמו גומי.

כמו כן, אוסוולד יכול להפוך כל דבר לכלים. בנוסף, לאוסוולד חרדה מבננות, לכן הוא אינו יכול להשתמש בהן כדי להצחיק.

== היסטוריה ==
בשנת 1927, עקב מגבלות טכניות ובעיות עלות, דיסני והאנימטור הראשי שלהם, אב אייוורקס, החליטו לסיים את עבודתם בסדרה "הקומדיות של אליס" על מנת להתפנות לחיפוש אחר הזדמנויות יצירתיות חדשות.

בצירוף מקרים, אולפני יוניברסל רצו להיכנס לתחום הקריקטורה ונזדקקו לדמות מצוירת, ולכן צ'ארלס מינץ, מפיצם של דיסני, ביקש מאייוורקס ליצור דמות חדשה שתימכר לאולפני יוניברסל. דיסני חתמו חוזה עם אולפני יוניברסל, שהוביל ליצירתו של אוסוולד הארנב, ואיתו ליצירת הסדרה המצוירת הראשונה של יוניברסל.

בשנת 2006, קנתה חברת וולט דיסני מאולפני יוניברסל בחזרה את הזכויות לדמותו של אוסוולד הארנב.

== קישורים חיצוניים ==

* "[http://www.imdb.com/character/ch0223694 ]", במסד הנתונים הקולנועיים IMDb 
*[http://coa.inducks.org/character.php?c=Oswald+the+Lucky+Rabbit אוסוולד הארנב], באתר INDUCKS 
*[http://www.bcdb.com/cartoons/Other_Studios/W/M__J__Winkler_Productions/Oswald_the_Lucky_Rabbit/ אוסוולד הארנב], באתר Big Cartoon DataBase 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:דמויות טלוויזיוניות
קטגוריה:דמויות ממיקי מאוס
קטגוריה:ארנבים בדיוניים
ארז און

פרופ' ארז און (נולד ב-21 במרץ 1957) הוא רופא ישראלי, שמכהן כמנהל מרכז רפואי צפון בפוריה מאז 2013.
== חייו ==
און סיים את לימודי הרפואה בפקולטה לרפואה בטכניון והתמחה באורתופדיה ומנהל רפואי. כמו כן סיים לימודי תואר שני במינהל מערכות בריאות ובמדע המדינה.

און שירת בחיל הרפואה עד לתפקיד סגן קצין רפואה ראשי, בדרגת אלוף-משנה.

ב-1999 השתתף בהקמת בית חולים שדה בטורקיה. בשנת 2002 עמד בראש משלחת חיל הרפואה, שיצאה לטפל בישראלים שנפגעו בפיגוע מכונית תופת שהתרחש במומבסה.

בשנים 2007–2013 כיהן כסגן מנהל המרכז הרפואי רבין (בילינסון והשרון).

באוקטובר 2013 החל און בכהונתו כמנהל מרכז רפואי צפון (אז עוד נקרא בית החולים ע"ש ברוך פדה) במקומו של ד"ר יעקב פרבשטיין, אשר פרש לגמלאות.

ב-1 במרץ 2020 החל בתפקידו במשרד הבריאות כמנהל חטיבת המרכזים הרפואיים הממשלתיים. הד"ר הגר מזרחי מונתה למנהלת בפועל של בית החולים פוריה. לאחר כמה חודשים התפטר מתפקיד זה, ושב לתפקידו כמנהל המרכז הרפואי פדה פוריה.

בשנת 2023 קיבל תואר פרופ' מאוניברסיטת בר-אילן.

==קישורים חיצוניים==
*[http://www.poria.health.gov.il/?CategoryID=1988&ArticleID=4090 ארז און] באתר המרכז הרפואי צפון (פוריה).
* 
* http://www.poria.health.gov.il/?CategoryID=1988&ArticleID=5573 עם הרב דב איסר הכהן קוק בפגישת הוקרה על פעילותו הרבה למען ציבור שומרי המסורת, והנגשת מחלקת יולדות לציבור החרדי.
* 

==הערות שוליים==

קטגוריה:בעלי תואר דוקטור לרפואה מהטכניון - מכון טכנולוגי לישראל
קטגוריה:אלופי-משנה בצה"ל
קטגוריה:מנהלי מרכז רפואי פוריה
קטגוריה:אורתופדים ישראלים
קטגוריה:סגל מרכז רפואי רבין
קטגוריה:סגל בית החולים על שם ברוך פדה
קטגוריה:רופאים צבאיים ישראלים
קטגוריה:ישראלים שנולדו ב-1957
אשר בן-אריה

אשר בן-אריה (נולד ב-1963) הוא מרצה וחוקר בתחום עבודה סוציאלית, פרופסור באוניברסיטה העברית בירושלים ומנכ"ל מכון חרוב.

==ביוגרפיה==
בן-אריה נולד בירושלים, הוא בנם של שרה ופרופ' יהושע בן-אריה. הוא סיים את לימודיו לתואר דוקטור ב-1999 באוניברסיטה העברית, ומאז חוקר ומרצה בה. שימש כ-20 שנה כמנהל ועורך "השנתון הסטטיסטי - ילדים בישראל". שימש כסמנכ"ל המועצה הלאומית לשלום הילד.

בן-אריה עוסק בתחום מדיניות הילד ומדידת רווחת הילד.
הוא נמנה עם המייסדים של אסכולת מדידת מצב הילדים והשימוש באינדיקטורים חברתיים למדידת מצב הילדים. הוא היו"ר והמייסד של החברה הבינלאומית למדידת מצב הילד (ISCI). ואחד החוקרים הראשיים במחקר הרב-לאומי "עולמות הילדים". בן-אריה הוא גם העורך המייסד של כתב העת האקדמי "Child Indicators Research".

בן-אריה פרסם למעלה ממאה מאמרים, פרקים וספרים אשר כולם עוסקים ברווחת הילד ומדידתו. הוא מייעץ ליוניס"ף, ארגון ה-OECD ורשויות מחקר לאומיות רבות.

ב-2011 מונה למנכ"ל מכון חרוב, העוסק בפיתוח ידע ותוכניות למידה בתחום הזנחה והתעללות בילדים.

בשנת 2021 נבחר לדיקן בית הספר לעבודה סוציאלית ולרווחה חברתית באוניברסיטה העברית בירושלים.

בשנת 2022, מחקר שדירג את 100 החוקרים המשפיעים ביותר בתחום העבודה הסוציאלית בעולם, דירג את בן-אריה במקום ה-50<ref></ref>. עדכון למחקר לשנת 2023 מיקם את בן-אריה במקום ה-46 בעולם.

בן-אריה נשוי ואב לשלושה ילדים.

==קישורים חיצוניים==
* [http://www.sw.huji.ac.il//node/2508 אשר בן אריה], באתר האוניברסיטה העברית
* [https://web.archive.org/web/20131109181246/http://www.zavit3.co.il/article.asp?id=17615 פרופ' אשר בן אריה מונה למנכ"ל מכון חרוב], באתר "הזווית השלישית", 9 באוקטובר 2011
* אשר בן-אריה, [http://www.btl.gov.il/SiteCollectionDocuments/btl/Publications/SocialSecurity/72/Ben%20Arie.pdf המצוקה פנים רבות לה: על התפתחות תפיסת המצוקה בישראל], ביטחון סוציאלי, אוקטובר 2006, 72: 58-39
* 

==הערות שוליים==

קטגוריה:בעלי תואר דוקטור מהאוניברסיטה העברית בירושלים
קטגוריה:סגל האוניברסיטה העברית בירושלים: עבודה סוציאלית
קטגוריה:ישראלים שנולדו ב-1963
אנדוקידס

עטיפת ספרו של אנדוקידס בתרגומה לעברית של דבורה גילולה
אַנדוֹקידֶס (ביוונית עתיקה: Ἀνδοκίδης, בלטינית: Andocides; 390 לפנה"ס-440 לפנה"ס) היה לוֹגוֹגרָפוֹס (מחבר נאומים) אתונאי. הוא אחד מעשרת הנואמים האטיים הנמנים ב"קאנון האלכסנדרוני" שחיברו אריסטופנס מביזנטיון ואריסטרכוס מסמותראקה במאה השלישית לפנה"ס.

הוא הסתבך במהלך המלחמה הפלופונסית בהשחתת ההֶרְמוֹת ערב צאתו של מסע המלחמה האתונאי לסיציליה ב-415 לפנה"ס, ניצל מעונש מוות אחרי שהפך מלשין, אך נדון לשלילת כמה מזכויות האזרח שלו ואולץ לצאת לגלות. בהיותו בגלות עסק במסחר, ועם השבת המשטר הדמוקרטי לעיר (403 לפנה"ס) והכרזה על חנינה כללית שב לאתונה וכיהן בכמה משרות ציבוריות חשובות. ב-391 לפנה"ס היה אחד השליחים שיצאו אל ספרטה כדי לשאת ולתת על הסכם שלום, אך המשא והמתן נכשל. הוא נמנה עם תומכי המשטר האוליגרכי, פגע בסיעתו שלו ולא נהנה מאמונם של הדמוקרטים. אנדוקידס לא היה נואם מקצועי; סגנונו פשוט וקולח, טבעי אך לא אמנותי.

==רשימת נאומיו==
# "על המיסטריות" (Περὶ τῶν μυστηρίων; De Mysteriis). נאום הגנה על האשמתו בחילול קודש של פולחן המסתורין באלאוסיס.
# "על שיבתו" (Περὶ τῆς ἑαυτοῦ καθόδου; De Reditu). בקשתו להתיר את שובו לאתונה ולבטל את שלילת הזכויות האזרחיות שנגזרה עליו.
# "על השלום עם ספרטה" (Περὶ τῆς πρὸς Λακεδαιμονίους εἰρήνης De Pace). נימוקיו בעד השלום עם ספרטה. 
# "נגד אלקיביאדס" (Κατὰ Ἀλκιβιάδου; Contra Alcibiadem). נאום הנחשב על פי רוב למזויף.

==לקריאה נוספת==
<div class="mw-content-ltr">
*Andocides. Minor Attic Orators in two volumes. Translated by K. J. Maidment. Cambridge (MA), Harvard University Press, and London, William Heinemann Ltd, 1968. Digitized copy in: [http://www.perseus.tufts.edu/hopper/text?doc=Perseus%3Atext%3A1999.01.0018&redirect=true Perseus].
</div>
* אנדוקידס. על המיסטריות, על שובו לאתונה, על השלום עם ספרטה, נגד אלקיביאדס. תרגמה מיוונית דבורה גילולה. ירושלים, הוצאת ספרים ע"ש י"ל מאגנס, 2008.

==קישורים חיצוניים==
* 
* 

קטגוריה:רטוריקנים ביוון העתיקה
קטגוריה:אתונאים מן העת העתיקה
קטגוריה:אישים שחיו במאה ה-4 לפנה"ס
דומניקו פיורבנטי

דומניקו פיורבנטי (באיטלקית: Domenico Fioravanti; נולד ב-31 במאי 1977), הוא שחיין איטלקי בעבר. אלוף אולימפי, בעל שתי מדליות זהב במשחי החזה (סידני 2000), סגן אלוף העולם (פוקואוקה 2001) ופעמיים ברציפות אלוף אירופה. 

פיורבנטי הוא השחיין האיטלקי הראשון שזכה במדליית זהב אולימפית.

==ביוגרפיה==
פיורבנטי גדל בנוברה, שבפיימונטה. הוא החל להשתתף בתחרויות שחייה בגיל 9 ושנה לאחר מכן החל להתאמן בכל יום. 

בשנת 1995 השתתף לראשונה באליפות אירופה בשחייה.

===אלוף אירופה===
באליפות אירופה בשחייה שנערכה באיסטנבול שבטורקיה בשנת 1999 זכה פיורבנטי במדליית זהב במשחה ל-100 מטר חזה בתוצאה של 1:01.34 דקות. באליפות אירופה בשחייה שנערכה בהלסינקי שבפינלנד ביולי 2000 הוא זכה בשתי מדליות, זהב וכסף. מדליית זהב, במשחה ל-100 מטר חזה בתוצאה של 1:02.02 דקות ומדליית כסף, במשחה ל-200 מטר חזה בתוצאה של 2:14.87 דקות, אחרי דמיטרי קומורינקוב מרוסיה (2:13.09 דקות) וחלפני מקסים פודופריגורה מאוסטריה (2:15.07 דקות).

===אלוף אולימפי===
באולימפיאדת סידני (2000) זכה פיורבנטי בשתי מדליות זהב, במשחה ל-100 מטר חזה בשיא אולימפי חדש של 1:00.46 דקות, לפני אד מוזס מארצות הברית (1:00.73 דקות) ורומן סלודנוב מרוסיה (1:00.91 דקות) ובמשחה ל-200 מטר חזה בתוצאה של 2:10.87 דקות לפני טרנס פרקין מדרום אפריקה (2:12.50 דקות) ובן ארצו דוויד רמולו (2:12.73 דקות). ובכך היה לשחיין האיטלקי הראשון שזכה במדליית זהב אולימפית.

===סגן אלוף עולם===
באליפות העולם בשחייה שנערכה בפוקואוקה שביפן בשנת 2001 זכה פיורבנטי בשתי מדליות, כסף וארד. מדליית כסף, במשחה ל-100 מטר חזה בתוצאה של 1:00.47 דקות, אחרי רומן סלודנוב (1:00.16 דקות) ולפני אד מוזס (1:00.61 דקות) ומדליית ארד, במשחה ל-50 מטר חזה בתוצאה של 27.72 שניות, אחרי אולג ליסוגור מאוקראינה (27.52 שניות) ורומן סלודנוב (27.60 שניות).

== שיאים אישיים ==
* 50 מטר חזה: 27.72 שניות
* 100 מטר חזה: 1:00.46 דקות
* 200 מטר חזה: 2:10.87 דקות

== קישורים חיצוניים ==

קטגוריה:שחייני חזה
קטגוריה:שחיינים באולימפיאדת סידני (2000)
קטגוריה:אלופים אולימפיים איטלקים: שחייה
קטגוריה:אלופי אירופה בשחייה
קטגוריה:איטלקים שנולדו ב-1977
פדרו לופס

פדרו אלונסו לופס (בספרדית: Pedro Alonso López; נולד ב-8 באוקטובר 1948 בסנטה איסבל, קולומביה) הוא רוצח סדרתי קולומביאני, שהורשע ברצח של 80 ילדות ברחבי דרום אמריקה. 

לופס קיבל את הכינוי "המפלצת מהאנדים" לאחר שהוביל את המשטרה בשנת 1980 לקבריהן של 53 מקורבנותיו באקוודור, כולן ילדות בין הגילאים 9 עד 12. בשנת 1983 הואשם ברציחתן של 110 ילדות באקוודור לבדה, והודה ב-240 רציחות נוספות של ילדות שנחשבו לנעדרות בפרו השכנה ובקולומביה. הוא שוחרר מהכלא בשנת 1998.

==ביוגרפיה==
לדבריו של לופס, אמו שהייתה פרוצה עם 13 ילדים, תפסה אותו מלטף את אחותו הקטנה בשנת 1957 כשהיה בן 8 והעיפה אותו מהבית. הוא נלקח על ידי אדם זר לבית נטוש ועבר שוב ושוב מעשי סדום. בגיל 12 הוא אומץ על ידי משפחה אמריקאית והיה רשום בבית ספר ליתומים. הוא ברח ממשפחתו המאמצת מפני שמורהו בבית הספר הטרידו מינית. בגיל 18 הוא גנב רכבים למחייתו ומכר אותם למוסכים אזוריים. פעולות אלו הובילו לכך שהרשויות תפסו אותו בשלב מאוחר בחייו. בזמן מעצרו טען שעבר אונס קבוצתי בכלא ושהוא צד את התוקפים והרג אותם עוד כשהיה במאסר. 

הוא סיפר שלאחר תקופת המאסר שלו החל לתקוף ילדות צעירות בפרו. לדבריו, עד לשנת 1978 רצח מעל 100 ילדות ונתפס על ידי שבט מקומי שרצה להוציאו להורג. מיסיונר אמריקאי שהיה באזור התערב ושכנע את אנשי השבט להסגירו למשטרה המקומית. המשטרה שחררה אותו לאחר זמן קצר. הוא עבר לקולומביה ולאחר מכן לאקוודור בהן הרג כשלוש ילדות בכל שבוע. בריאיון עמו אמר "אני אוהב את הילדות באקוודור, הן הרבה יותר עדינות וסומכות, יותר תמימות". 

לופס נעצר כשניסה לחטוף ילדה ונפל במלכודת שטמנו לו סוחרים בשוק. הוא הודה ביותר מ-300 רציחות שביצע. המשטרה האמינה לו רק לאחר ששיטפון בזק חשף את קבריהן של עשרות מקורבנותיו. על פי הבי.בי.סי: "הוא נעצר בשנת 1980 אך שוחרר מהכלא על ידי ממשלת אקוודור בסוף שנת 1998 וגורש לקולומביה. בראיון מתאו בכלא, לופס תיאר את עצמו כאיש המאה ואמר שהוא משתחרר על התנהגות טובה". 

דווחו שהוא שוחרר מהכלא באקוודור ב-31 באוגוסט 1994, נעצר כשעה לאחר מכן כמהגר לא חוקי ונמסר לרשויות קולומביה, שהרשיעו אותו בפרשת רצח מלפני 20 שנה. הוא אובחן כחולה נפש ואושפז במחלקה פסיכיאטרית בבית חולים בבוגוטה. בשנת 1998 הוצהר שהוא שפוי והוא שוחרר בערבות של 50 דולר. כמו כן, ישנם דיווחים שאומרים שהאינטרפול יעץ לרשויות בקולומביה לעצור אותו באשמת רצח משנת 2002.

==ראו גם==
* המרטש מאטלנטה
* המפלצת מפירנצה

==קישורים חיצוניים==

קטגוריה:רוצחים סדרתיים
קטגוריה:מורשעים ברצח
קטגוריה:קולומביאנים
קטגוריה:רצח ילדים
קטגוריה:פשע בקולומביה
קטגוריה:ילידי 1948
ארנו ביברשטיין

ארנו ביברשטיין (בגרמנית: Arno Bieberstein; 17 באוקטובר 1884 – 7 ביולי 1918) היה שחיין גרמני. אלוף אולימפי ושיאן עולם במשחה ל-100 מטר גב (לונדון 1908). 

ביברשטיין היה לשחיין גב האחרון שזכה במדליית זהב אולימפית בסגנון "גב קלאסי".

==ביוגרפיה==
ביברשטיין גדל במגדבורג בירת מדינת סקסוניה-אנהלט שבגרמניה. בשנים 1907-1905 זכה 3 פעמים ברציפות באליפות גרמניה בשחייה במשחה ל-100 מטר גב.

===אלוף אולימפי ושיאן עולם===
באולימפיאדת לונדון (1908) זכה ביברשטיין במדליית זהב במשחה ל-100 מטר גב בשיא עולם חדש של 1:24.6 דקות, לפני לודוויג דאם מדנמרק (1:26.6 דקות) והרברט הרסנפ מבריטניה (1:27.0 דקות). כבר בשלב המוקדמות הוא קבע שיא אולימפי חדש של 1:25.6 דקות שאותו שיפר בשלב חצי הגמר (1:25.2 דקות).

ביברשטיין עבד כבנקאי.

== תארים והישגים ==
*בשנת 1988 זכה ביברשטיין להכלל בהיכל התהילה הבינלאומי של השחייה.

== ראו גם ==

*התפתחות שיאי העולם ב-100 מטר גב (ויקיפדיה הגרמנית)

== קישורים חיצוניים ==

* [http://www.databaseolympics.com/players/playerpage.htm?ilkid=BIEBEARN01 ארנו ביברשטיין] באתר Databaseolympics 

== הערות שוליים ==

קטגוריה:שחייני גב
קטגוריה:שחיינים באולימפיאדת לונדון (1908)
קטגוריה:אלופים אולימפיים גרמנים: שחייה
קטגוריה:גרמנים שנולדו ב-1886
קטגוריה:גרמנים שנפטרו ב-1918
יעלה מקליס

יעלה מקליס (נולדה ב-3 ביולי 1959) היא אשת ציבור ישראלית שכיהנה כראש העיר יהוד-מונוסון.

==ביוגרפיה==
מקליס נולדה בסביון לאברהם, עורך דין בעל משרד בפתח תקווה ויו"ר הוועד המקומי של סביון, והדסה, עורכת דין, שווייצרית במקור.

אחיה, סגן , נהרג ב-1983, במלחמת לבנון הראשונה, בעת ששירת כקש"א של סיירת גולני.

עורכת דין במקצועה, בוגרת החוג לכלכלה וניהול באוניברסיטת תל אביב ומשפטים באוניברסיטת בר-אילן.

במסגרת עבודתה כעורכת דין יזמה שינויי חקיקה בהתנדבות, כיועצת המשפטית של עמותת "גרנית".

בבחירות לרשויות המקומיות שנערכו בשנת 2008 נבחרה למועצת העיר יהוד-מונוסון מטעם סיעת "יחד למען קריית הסביונים", ושימשה ראש האופוזיציה במועצת העיר וחברת ועדת התכנון והבנייה בעיר.

בבחירות לרשויות המקומיות בישראל שנערכו באוקטובר 2013, התמודדה לראשות העיר יהוד-מונוסון מטעם סיעת "יחד בראשות יעלה מקליס". בסיבוב הראשון זכתה ב-36% מהקולות, יותר מכל מועמד אחר, אך נדרשה לסיבוב שני, שבו התמודדה מול ראש העיר, יוסי בן-דוד, וניצחה, עם 65.6% מהקולות.

בבחירות לרשויות המקומיות בישראל שנערכו באוקטובר 2018, התמודדה שוב מקליס לראשות עיריית יהוד-מונוסון מטעם סיעת "יחד בראשות יעלה מקליס". בסיבוב הראשון זכתה ב-35% מהקולות, יותר מכל מועמד אחר, אך נדרשה לסיבוב שני, שבו התמודדה שוב מול יוסי בן-דוד, ראש העירייה לשעבר, וניצחה אותו שוב, עם 55.9% מהקולות. לראשונה ביהוד-מונוסון, ראש עיר מכהן ניצח בסיבוב השני.

בבחירות 2024, התמודדה לכהונה נוספת ולאחר שאף אחד מהמועמדים לא קיבל את ה-40% הדרוש, התקיים סיבוב שני בין מקליס ולבין אמנון סעד. בסיבוב השני שהתקיים ב-10 במרץ 2024 הודחה מהתפקיד לאחר שסעד ניצח עם 61.4% מהקולות. 

==קישורים חיצוניים==
* [https://www.facebook.com/Yehud.yaela.machlis/ דף פייסבוק של יעלה מקליס]
* 
*[https://magdilim.co.il/competition/yahud/ 70 המשפיעים בהתחדשות עירונית 2018, מגדילים - הפורום הישראלי להתחדשות עירונית]
* 
* 
* 

==הערות שוליים==

קטגוריה:עורכות דין ישראליות
קטגוריה:עורכי דין ישראלים
קטגוריה:בוגרות תיכון מקיף יהוד
קטגוריה:בוגרי תיכון מקיף יהוד
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בוגרות אוניברסיטת בר-אילן: משפטים
קטגוריה:בוגרי אוניברסיטת בר-אילן: משפטים
קטגוריה:נשים בראשות עיריות בישראל
קטגוריה:ראשי עיריית יהוד-מונוסון
קטגוריה:ישראליות שנולדו ב-1959
קטגוריה:ישראלים שנולדו ב-1959
שמואל רפאל (צנחן)

שמואל (סמי) רפאל (1925 – 25 במאי 2015) היה קצין צה"ל בדרגת סגן-אלוף, אשר עוטר בעיטור המופת לאחר שהציל תוך סיכון עצמי צנחן, שמצנחו נתפס בגלגל הזנב של המטוס ממנו קפץ.

== ביוגרפיה ==
רפאל נולד בבולגריה, התגייס שם לצבא והפך למדריך צניחה. ב-1948 עלה לישראל והשתתף בקרב בלטרון בשורות חטיבה 7. בהמשך הועבר לשרת ביחידת צנחנים שהקמתה החלה בבסיס תל-נוף והוסמך למדריך צניחה.

ב-14 בדצמבר 1950 השתתף רפאל בצניחת ראווה ממטוס דקוטה מעל בסיס צריפין. הצנחן ג'ורג' פרלוס קפץ מהדלת האחורית של המטוס, אך מצנחו נתפס בגלגל הזנב של המטוס ומיתריו החלו להיקרע עקב החיכוך עם גוף המטוס. כתוצאה מכך גם נפגעה יציבות המטוס וקברניטו התקשה להשתלט עליו. רפאל ביקש ממנו לפנות אל הים התיכון, כדי שאם יתרסק המטוס הוא לא יפגע באנשים על הקרקע.

רפאל שילשל מפתח המטוס חבל שבקצהו עוגן עד שהעוגן נאחז במיתרי המצנח וניסה עם חבריו למשוך את פרלוס חזרה למטוס. אז כבר נקרעו כל מיתרי המצנח למעט ארבעה. רפאל הבין שבמצב זה לא תספיק משיכת המיתרים. הוא קשר עצמו בחבל למטוס, שטס במהירות של כ-300 קילומטר לשעה והוציא כמעט את כל גופו ממנו, אחז בפרלוס ולאחר כעשר דקות של מאמץ הצליח למשוך אותו חזרה לתוך המטוס.

בעקבות האירוע הוענק ציון לשבח לרפאל, לפרלוס ולטייס המטוס עודד אברבנאל. היו אלו מראשוני הצל"שים שהוענקו בצה"ל. רפאל גם הועלה מדרגת רב-סמל לדרגת סגן. בשנת 1970 הומרו הצל"שים לעיטור המופת.

רפאל עבר קורס קצינים והיה ממייסדי גדוד 890 בחטיבת הצנחנים. הוא שירת בצבא הקבע עד לשנת 1969 והגיע לדרגת רב-סרן. בשירות המילואים קודם לדרגת סגן-אלוף. 

לאחר פרישתו מהצבא עבד כקצין הביטחון של העיר רמת גן ויצא לשליחויות בחוץ לארץ מטעם קרן היסוד, הסוכנות היהודית והבונדס.

בשנת 2002 הוענק לרפאל תואר כבוד מטעם המכללה האקדמית נתניה.

== חיים אישיים ==
רפאל היה נשוי ואב לשלוש בנות.

==לקריאה נוספת==
*אתי אברמוב, "היה ברור לי שאני מציל את ג'ורג'", הלוחם, גיליון 243, אוקטובר-נובמבר 2013.

==קישורים חיצוניים==
* [http://www.202.org.il/Pages/Footer/eduyot/korot/sami.php סא"ל שמואל (סמי) רפאל] באתר "הצנחנים - עשור ראשון"
* 

==הערות שוליים==

קטגוריה:חיילי חטיבת הצנחנים
קטגוריה:מעוטרי עיטור המופת
קטגוריה:ישראלים ילידי בולגריה
קטגוריה:עולים לאחר קום המדינה: 1948–1950
קטגוריה:ישראלים שנולדו ב-1925
קטגוריה:ישראלים שנפטרו ב-2015
תוכנית הקונפדרציה

תוכנית הקונפדרציה הייתה תוכנית מדינית שהגו חוסיין מלך ירדן וראש אש"ף יאסר ערפאת בראשית שנות ה-80 של המאה ה-20 באשר לעתידן של ממלכת ירדן ושל יהודה ושומרון. התוכנית גרסה כי לאחר נסיגה ישראלית לגבולות 4 ביוני 1967 (אך ללא הכרה במדינת ישראל) תקום קונפדרציה ערבית שבה תהיינה חברות ירדן בגדה המזרחית ופלסטין ביהודה ושומרון. התוכנית התקבלה באפריל 1983 אך ניסיונות למימושה נכשלו לאור חוסר הסכמות בין הצדדים.

תוכנית הקונפדרציה הייתה מושתתת על רעיון תוכנית הפדרציה שהציע המלך חוסיין ב-1972, שבמרכזה הכרה בייחודיות של האוכלוסייה הפלסטינית ושל האוכלוסייה העבר-ירדנית, תוך שמירה על שיתוף פעולה בענייני ביטחון וכלכלה בין שתי הגדות. תוכנית הקונפדרציה הייתה פחות מחייבת מאשר האלטרנטיבה הפדרטיבית ואפשרה חופש פעולה גדול יותר מבחינה אוטונומית, ולכן הייתה עדיפה מבחינתו של אש"ף. הסיבות ההיסטוריות שהובילו לגיבוש תוכנית הקונפדרציה מקורן היה באינטרס משותף של שני הצדדים: ירדן, משאיבדה את זכות הייצוג שלה לעם הפלסטיני בעקבות ועידת רבאט ניסתה באופן עקבי ליצור נקודות אחיזה מחודשות ביהודה ושומרון; ואילו אש"ף שגורש מלבנון לאחר פלישת ישראל ב-1982 היה זקוק לבסיס המדיני של ירדן.

גיבוש התוכנית החל עם ביקורו של יאסר ערפאת בעמאן באוקטובר 1982. בשיחות עם המלך חוסיין השניים הסכימו על מסגרת קונפדרטיבית לאחר הקמתה של מדינה פלסטינית ביהודה ושומרון. ערפאת העדיף את האופציה הקונפדרלית של ירדן על פני תוכנית רייגן שהוצעה בספטמבר 1982, משום שהאחרונה חייבה הכרה ערבית בישראל. בפברואר 1983 התכנסה באלג'יריה המועצה הלאומית הפלסטינית ה-16 ואישרה את תוכנית הקונפדרציה. בראשית אפריל 1983 ערפאת וחוסיין אישרו טיוטה של התוכנית הקונפדרטיבית, אך במקביל ערפאת סירב לחתום על ההסכם הסופי בתואנות שונות. לבסוף הכריז חוסיין על כישלון תוכנית הקונפדרציה המשותפת עם אש"ף.

למרות הכישלון הראשוני של תוכנית הקונפדרציה, היא המשיכה להוות קו מנחה במדיניות הירדנית עד לניתוק הזיקה ביולי 1988. במחצית השנייה של שנת 1983 יחסיו של ערפאת עם נשיא סוריה חאפז אל-אסד הידרדרו, ואש"ף מצאה את עצמה מבודדת עוד יותר בזירה הערבית. לאחר שאלג'יריה סירבה לארח את הכינוס ה-17 של המועצה הלאומית הפלסטינית, ניאות חוסיין לארח כינוס זה בעמאן בנובמבר 1984. בפברואר 1985 נחתם הסכם נוסף בין הצדדים שגם הוא מבוסס על הרעיון הקונפדרטיבי, אולם בעקבות התנגדות פנימית באש"ף לקבלת החלטה 242 כבסיס למשא-ומתן נכשלו השיחות פעם נוספת.

גם לאחר ניתוק הקשרים עם אש"ף, חוסיין המשיך לקרוא לתושבי יהודה ושומרון הפלסטינים לתמוך ברעיון הקונפדרטיבי ולאיחוד מחודש בין שתי הגדות במסגרת של אוטונומיה פלסטינית. ניסיונות אלו מצד ירדן נפסקו רק לאחר פרוץ האינתיפאדה הראשונה בשנת 1987, שסימלה לדעתו של חוסיין את הדרישה הפלסטינית לריבונות מוחלטת במנותק מירדן. ב-28 ביולי 1988 הכריז חוסיין על ניתוק הזיקה בין יהודה ושומרון לירדן.

==ראו גם==

* תוכנית הפדרציה
* האופציה הירדנית
* היסטוריה של ממלכת ירדן

==לקריאה נוספת==
* 

==הערות שוליים==

קטגוריה:ירדן: היסטוריה
קטגוריה:הארגון לשחרור פלסטין
קטגוריה:הצעות לפתרון הסכסוך הישראלי-פלסטיני
כליל-גרמיים

[[דג-חרב כלל-ימי (Xiphias gladius)]]
[[ברקודה ענקית]]
דג Nematobrycon palmeri
נפוחית Arothron hispidus]]
Corydoras semiaquilus
Bothus lunatus
פיתיונאי Antennarius hispidus]]
כליל-גרמיים (שם מדעי: Teleostei) היא קבוצה של דגי גרם מקריני סנפיר, הנפוצים בים ובנהרות. זוהי הקבוצה בה נמצאים רוב החולייתנים בעולם וכן רוב דגי המאכל.
רוב דגי הקבוצה הם דגים הנושמים רק על ידי זימים (אם כי חלקם כמו היבשתן מסוגל לאגור מים בזימים וכך לעלות ליבשה) ומעטים מהם נושמים על ידי ריאות לא-מפותחות.
מאפיין נוסף שלהם הוא סנפיריהם הרבים (למרות שחלק איבדו אותם).

==מיון==
*** אנפרא-מחלקה כליל-גרמיים (Teleostei)
**** על-סדרה אוסטאוגלוסומורפיים (Osteoglossomorpha)
***** סדרה עין-ירחיים (Hiodontiformes)
***** סדרה גרום-לשונאים (Osteoglossiformes)
***** סדרה Ichthyodectiformes - נכחדה. בתוכה הייתה משפחת האיכתיודקטידיים.
**** על-סדרה Elopomorpha
***** סדרה טרפוניים (Elopiformes)
***** סדרה דגי העצם (Albuliformes)
***** סדרה נוטקנטיים (Notacanthiformes)
***** סדרה צלופחאים (Anguilliformes)
***** סדרה חכאי תהומות (Saccopharyngiformes)
***** סדרה Crossognathiformes - נכחדה
**** על-סדרה Clupeomorpha
***** סדרה סרדינאים (Clupeiformes)
**** על-סדרה Ostariophysi
***** סדרה גונורינצ'יים (Gonorynchiformes)
***** סדרה קרפיונאים (Cypriniformes)
***** סדרה חריתאים (Characiformes)
***** סדרה דגי-חשמל טרופיים (Gymnotiformes)
***** סדרה שפמנונאים (Siluriformes)
**** על-סדרה Protacanthopterygii
***** סדרה ארגנטיניים (Argentiniformes)
***** סדרה זאבי נהר (Esociformes)
***** סדרה סמלטאים (Osmeriformes)
***** סדרה סלמונאים (Salmoniformes)
**** על-סדרה Stenopterygii
***** סדרה חוטמני ג'לי (Ateleopodiformes)
***** סדרה סטומיי תהומות (Stomiiformes)
**** על-סדרה Cyclosquamata
***** סדרה דגי-לטאים (Aulopiformes)
**** על-סדרה Scopelomorpha
***** סדרה פנסאים (Myctophiformes)
**** על-סדרה Lampridiomorpha
***** סדרה למפיריים (Lampriformes)
**** על-סדרה Polymyxiomorpha
***** סדרה דגים מזוקנים (Polymixiiformes)
**** על-סדרה Paracanthopterygii
***** סדרה פרקופסיים (Percopsiformes)
***** סדרה קרפדנוניים (Batrachoidiformes)
***** סדרה חכאים (Lophiiformes)
***** סדרה בקלאים (Gadiformes)
***** סדרה צלופחי-קושק (Ophidiiformes)
**** על-סדרה Acanthopterygii
***** סדרה קיפונאים (Mugiliformes)
***** סדרה כסופי-צד (Atheriniformes)
***** סדרה חניתאים (Beloniformes)
***** סדרה דגי-לווייתן (Cetomimiformes)
***** סדרה אידרונאים (Cyprinodontiformes)
***** סדרה סטפנובריכיים (Stephanoberyciformes)
***** סדרה ברקנאים (Beryciformes)
***** סדרה זאוסאים (Zeiformes)
***** סדרה צמידונאים (Gobiesociformes)
***** סדרה עוקצנוניים (Gasterosteiformes)
***** סדרה אבובונאים (Syngnathiformes)
***** סדרה צלופחי ביצות (Synbranchiformes)
***** סדרה נפוחיתאים (Tetraodontiformes)
***** סדרה סוליתאים (Pleuronectiformes)
***** סדרה עקרבנונאים (Scorpaeniformes)
***** סדרה דקראים (Perciformes) - בה 40% מהדגים הקיימים

==קישורים חיצוניים==

* 

*
קטגוריה:טקסונים שתוארו בידי יוהנס פטר מילר
קטגוריה:בעלי חיים שתוארו ב-1846
אייל פרדי

אייל פרדי (שם מדעי: Odocoileus) הוא סוג שבו כלולים שני מינים דומים של איילים מתת-משפחת איילי העולם החדש, החיים בעיקר באמריקה הצפונית. איילי הפרדות הם איילים בינוניים בגודלם בעלי אוזניים גדולות שהקנו להם את שמם (על שם הדמיון לפרד), וקרניים בינוניות בגודלן שנמצאות רק אצל הזכרים.

הם חיים ברחבי אמריקה הצפונית, כשהמין לבן-הזנב חי בעיקר במזרח אמריקה, והמין שחור-הזנב חי בעיקר במערב אמריקה, כולל קליפורניה. המין לבן-הזנב חי גם באזורים שונים באמריקה הדרומית והמרכזית עד לאזור פרו. הוא גם הועבר לכמה מדינות באירופה ולניו זילנד.

==מיון==
* סוג: אייל פרדי (Odocoileus)
** מין: אייל פרדי שחור-זנב (Odocoileus hemionus)
** מין: אייל פרדי לבן-זנב (Odocoileus virginianus)
** מין: Odocoileus lucasi – נכחד
** מין: Odocoileus salinae – נכחד

==קישורים חיצוניים==

קטגוריה:טקסונים שתוארו בידי קונסטנטין סמואל רפינסק
קטגוריה:אייליים
קטגוריה:בעלי חיים שתוארו ב-1832
הנס-יירגן שטומפף

הנס-יירגן שטומפף (בגרמנית: Hans-Jürgen Stumpff; 15 ביוני 1889 – 9 במרץ 1968) היה גנרל בלופטוואפה במלחמת העולם השנייה ובסיומה היה אחד מהחותמים על כניעת גרמניה הנאצית.

==ביוגרפיה==
===קריירה מוקדמת===
שטומפף נולד ב-15 ביוני 1889 בקולברג שבפומרניה, ובשנת 1907 התגייס לצבא הקיסרות הגרמנית. במלחמת העולם הראשונה הוא שירת במטה הכללי, עוטר בצלב הברזל דרגה ראשונה ושנייה, ובסיום המלחמה הועלה לדרגת האופטמן.

ברפובליקת ויימאר הוא שירת כקצין מטה במיניסטריון הרייכסווהר.

עם עליית הנאצים לשלטון החל הרמן גרינג לבנות את חיל האוויר (לופטוואפה) למרות שזה היה אסור לפי הסכם ורסאי. הוא מינה את שטומף בספטמבר 1933 לראש מחלקת כוח האדם בלופטוואפה בדרגת אוברסט-לויטננט. כשהלופטוואפה הפך חוקי ב-1935 הוא מונה לראש המטה של החיל עד ינואר 1939. ב-1938 הועלה לדרגת גנרל חיל האוויר.

===מלחמת העולם השנייה===
במלחמת העולם השנייה הוא שימש כמפקד צי האוויר הראשון, ולאחר מכן שימש כמפקד צי האוויר החמישי שפעל מבסיסים בנורווגיה בהפצצות על סקוטלנד וצפון אנגליה. הוא הועלה לדרגת גנרל-אוברסט והוענק לו צלב האבירים של צלב הברזל.

ב-1944 מונה למפקד כוחות הלופטוואפה להגנה על גרמניה מהפצצות בעלות הברית. הלופטוואפה חדל להתקיים למעשה ככוח משמעותי בינואר 1945 לאחר הקרב על הבליטה. באפריל 1945 פוטר גרינג ומחליפו רוברט ריטר פון גריים, נאצי מושבע, היה פצוע ועצור בידי האמריקאים. דניץ בחר בשטומפף לייצג את הלופטוואפה בטקס חתימת הסכם הכניעה בברלין ב-8 במאי 1945 ביחד עם וילהלם קייטל והנס-גאורג פון פרידבורג.

===לאחר המלחמה===
לאחר מכן שימש כמפקד בפועל של הלופטוואפה (שלא היה קיים) בממשלת פלנסבורג. הוא נעצר עם כל חברי הממשלה הזאת ב-23 במאי 1945. עד 1947 היה שבוי מלחמה בבריטניה, ולאחר מכן התגורר בפרנקפורט עד מותו ב-9 במרץ 1968.

==קישורים חיצוניים==

* 

==הערות שוליים==

קטגוריה:חיילי הרייכסווהר
קטגוריה:גנרלים בלופטוואפה
קטגוריה:מעוטרי צלב הברזל
קטגוריה:גרמנים שנשבו במלחמת העולם השנייה
קטגוריה:מעוטרי צלב האבירים
קטגוריה:אנשי צבא גרמנים במלחמת העולם הראשונה
קטגוריה:חותמי הסכם כניעת גרמניה הנאצית
קטגוריה:גרמנים שנולדו ב-1889
קטגוריה:גרמנים שנפטרו ב-1968
אהוד גרף

אהוד גרף (נולד בשנת 1948) הוא עיתונאי ומגיש ישראלי. בין היתר הגיש את הפינה "שישים שניות" בתחנת הרדיו גלי צה"ל לאורך שנים רבות.

==קורות חייו==
גרף שירת בגלי צה"ל כמגיש חדשות וכקריין במשך כ-47 שנים. בין היתר הגיש את התוכנית "קולה של אמא" ואת הפינה "60 שניות על", ששודרה משנת 1981.

במהלך עבודתו כעורך, כמפיק וכמגיש, יצר כ-150 תוכניות תעודה, בהן עסק בדפוסי חיים, דמויות ופעולות בשנות טרום המדינה, בפרופילים של נופלים ובעולם היהודי. בתחום זה ביצע את עבודתו המקיפה ביותר: 12 תוכניות בשתי סדרות תעודה עם יהודים במערב אירופה.

שימש גם כראש מחלקת "האומר והתעודה" בתחנה, והיה אמון על תוכניות כמו "שעה היסטורית", "שאלות אישיות", "ספרים רבותי ספרים" ו"חכמים בלילה". כחלק מתפקידו זה, היה אחראי, בין השאר, על מכלול השידורים בימי הזיכרון לשואה ולגבורה ולחללי מערכות ישראל ונפגעי פעולות האיבה. גרף היה מופקד על שדורים מיוחדים על אודות דוד בן-גוריון, מלחמת ששת הימים ומלחמת יום הכיפורים.

עבודתו העיתונאית זכתה לציון לשבח בפרס ישראל והתפוצות מטעם אגודת העיתונאים בירושלים והסוכנות היהודית.

במהלך שנות עבודתו זכה גרף שבע פעמים בפרס מפקד גלי צה"ל ובפרס "בני ברית" לעיתונות. בנוסף, שימש גם כשדר באירועים ממלכתיים כמו טקס הדלקת המשואות בהר הרצל, מצעד החיים בפולין ומפגני צה"ל השונים. שיחק בסרט "רשות נחיתה".

בשנת 2010 קיבל את אות הרמטכ"ל כעובד צה"ל מצטיין. בשנת 2015 זכה במסגרת ערב הרדיו בכנס אילת לעיתונות בפרס על מפעל חיים ברדיו.

גרף הוא גם סוציולוג ואנתרופולוג.

באוגוסט 2013 פרש לגמלאות, אך ממשיך לשדר בגלי צה"ל.

ממשיך להנחות באופן קבוע את טקס יום הזיכרון בקריית אונו, עיר מגוריו.<ref></ref>
== חיים אישיים ==
מתגורר בקריית אונו.

==קישורים חיצוניים==
* 
* 

== הערות שוליים ==

קטגוריה:שדרני רדיו ישראלים
קטגוריה:חיילי גלי צה"ל
קטגוריה:קרייני רדיו ישראלים
קטגוריה:קריינים ישראלים
קטגוריה:ישראלים שנולדו ב-1948
הארי הבנר

הארי ג'וזף הבנר (באנגלית: Harry Joseph Hebner; 15 ביוני 1891 – 12 באוקטובר 1968) היה שחיין ושחקן כדורמים אמריקאי. אלוף אולימפי במשחה ל-100 מטר גב (סטוקהולם 1912) ושיאן עולם במשחי הגב. 

במהלך הקריירה הספורטיבית שלו, זכה הבנר ב-35 תוארי אליפות ארצות הברית.

==ביוגרפיה==
הבנר נולד וגדל בשיקגו אילינוי. הוא התאמן תחת הדרכתו של ויליאם "ביל" באכרך.

באולימפיאדת לונדון (1908) זכה הבנר במדליית ארד במשחה שליחים 4x200 מטר בתוצאה של 11:02.8 דקות, אחרי בריטניה שקבעה שיא עולם חדש של 10:55.6 דקות והונגריה (10:59.0 דקות). נוסף לכך, הוא סיים במקום שישי במשחה ל-100 מטר חופשי בתוצאה של 1:11.8 דקות. בשלב המוקדמות הוא קבע תוצאה של 1:11.0 דקות.

===אלוף אולימפי===
באולימפיאדת סטוקהולם (1912) זכה הבנר בשתי מדליות, זהב וכסף. מדליית זהב, במשחה ל-100 מטר גב בתוצאה של 1:21.2 דקות, לפני שיאן העולם אוטו פאר (1:22.4 דקות) ופאול קלנר (1:24.0 דקות) שניהם מגרמניה. בשלב המוקדמות הוא קבע שיא אולימפי חדש של 1:21.0 דקות, אותו שיפר בשלב חצי הגמר (1:20.8 דקות). מדליית כסף, במשחה שליחים 4x200 מטר בתוצאה של 10:20.2 דקות, אחרי אוסטרלאסיה שקבעה שיא עולם חדש של 10:11.2 דקות, ולפני בריטניה (10:28.6 דקות). בשלב המוקדמות הוא קבע ביחד עם חבריו שיא עולם חדש של 10:26.4 דקות. נוסף לכך, הוא סיים במקום 22 במשחה ל-100 מטר חופשי בתוצאה של 1:10.4 דקות.

באולימפיאדת אנטוורפן (1920) השתתף הבנר בטורניר הכדורמים בנבחרת ארצות הברית וסיים במקום שישי.

== תארים והישגים ==
*בשנת 1968 זכה הבנר להכלל בהיכל התהילה הבינלאומי של השחייה.

== ראו גם ==

== קישורים חיצוניים ==

* 

== הערות שוליים ==

קטגוריה:שחייני גב אמריקאים
קטגוריה:שחייני חופשי
קטגוריה:שחקני כדורמים אמריקאים
קטגוריה:משתתפי אולימפיאדת לונדון (1908)
קטגוריה:שחיינים באולימפיאדת סטוקהולם (1912)
קטגוריה:שחיינים באולימפיאדת אנטוורפן (1920)
קטגוריה:אלופים אולימפיים אמריקאים: שחייה
קטגוריה:זוכי מדליית ארד אולימפית אמריקאים: שחייה
קטגוריה:זוכי מדליית כסף אולימפית אמריקאים: שחייה
קטגוריה:אמריקאים שנולדו ב-1891
קטגוריה:אמריקאים שנפטרו ב-1968
נובורו טראדה

נובורו טראדה (ביפנית: 寺田 登; 25 בנובמבר 1917 - 26 בספטמבר 1986) היה שחיין יפני. אלוף אולימפי (ברלין 1936) במשחה ל-1500 מטר חופשי.

== ביוגרפיה ==
טראדה נולד וגדל באיווטה שבמחוז שיזוקה.

באולימפיאדת ברלין (1936) זכה טראדה במדליית זהב, במשחה ל-1500 מטר חופשי בתוצאה של 19:13.7 דקות, לפני ג'ק מדיקה מארצות הברית (19:34.0 דקות) ובן ארצו	שונפיי אוטו (19:34.5 דקות). בעיר הולדתו, חגגו את ניצחונו עד עלות השחר בריקודים, בסירנות בעששיות נייר ובזיקוקים.

טראדה בוגר אוניברסיטת קיו.

== תארים והישגים ==
* בשנת 1994 זכה טראדה להכלל בהיכל התהילה הבינלאומי של השחייה.

== ראו גם ==

==קישורים חיצוניים==

== הערות שוליים ==

קטגוריה:שחייני חופשי
קטגוריה:שחיינים באולימפיאדת ברלין (1936)
קטגוריה:אלופים אולימפיים יפנים: שחייה
קטגוריה:יפנים שנולדו ב-1917
קטגוריה:יפנים שנפטרו ב-1986
כריס האני

כריס האני
כריס האני (באנגלית: Chris Hani; 28 ביוני 1942 - 10 באפריל 1993) היה מפקד הזרוע הצבאית של הקונגרס הלאומי האפריקני ומזכ"ל המפלגה הקומוניסטית הדרום אפריקאית. נרצח בשנת 1993.

==ביוגרפיה==
כריס האני נולד בשם מארטין טמביסילה (Martin Thembisile) בטרנסקאי, בכפר של בני הקוסה.

בילדותו רצה האני להיות כומר, ואולם הוריו דחפו אותו להתגייס לתנועות אשר פעלו נגד ממשלת דרום אפריקה, בשאיפה לתפוס את השלטון (ייתכן שבתקופה הזו הוא קיבל את הכינוי "כריס"). בגיל 15 הוא הצטרף לקונגרס הלאומי האפריקני, ולאחר מכן הוא הצטרף לזרוע הצבאית של קונגרס ועלה בדרגות הפיקוד.

משנות השישים ועד לשנת 1990 הוא גלה בלסוטו ובזמביה, שם הוא עסק בלוחמת גרילה. הוא שב לדרום אפריקה בשנת 1990 כאשר ארגוני המחתרת הפכו להיות חוקיים.

==ההתנקשות בהאני==
ב-10 באפריל 1993 נרצח האני על ידי יאנוש ולוס. ולוס הגיע אל ביתו של האני בבוקסבורג שליד יוהנסבורג וירה בו באקדח עם משתיק קול - שלושה קליעים בראשו ואחד בבטנו.

ולוס נולד בפולין ב-1953. הוא היגר בראשית שנות השמונים לדרום אפריקה, שם יצר קשר עם גורמי ימין, וביניהם קלייב דרבי-לואיס, אשר דרבן אותו להתנקש בהאני, ואף סיפק לו את האקדח ואת משתיק הקול בהם השתמש.

ולוס נתפס וזוהה כמי שהרג את האני. מספר ימים לאחר מכן הוא הודה בכך בפני חוקר, אשר הציג את עצמו כאיש ימין, וסיפר כי דרבי-לואיס סיפק את האקדח. בעקבות הודאתו נעצר גם דרבי-לואיס. הם הורשעו באוקטובר אותה שנה ונדונו למוות. בעקבות ביטול עונש המוות בדרום אפריקה בשנת 1995 הומר עונשם למאסר עולם.

בנובמבר 2022, ריימונד זונדו, נשיא בית המשפט לחוקה הורה למשרד המשפטים ושירותי הכליאה לשחרר את ולוס תחת תנאים מחמירים. יומיים לפני שחרורו על תנאי, ולוס נדקר על ידי אסיר אחר. הוא שוחרר מבית החולים ב-7 בדצמבר 2022.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:פוליטיקאים דרום אפריקאים
קטגוריה:הרוגי התנקשויות
קטגוריה:קומוניסטים
קטגוריה:מתנגדי האפרטהייד
קטגוריה:דרום אפריקאים שנולדו ב-1942
קטגוריה:נפטרים ב-1993
ויקיפדיה היפנית

ויקיפדיה היפנית (ביפנית: ウィキペディア日本語版) היא הגרסה בשפה היפנית של אנציקלופדיית האינטרנט החופשית ויקיפדיה, גרסה זו נפתחה במרץ 2001, וב־12 בפברואר 2003 חצתה את רף 1,000 הערכים, באפריל 2006 חצתה את רף 200,000 הערכים, וביוני 2008 חצתה את רף 500,000 הערכים. בינואר 2016 חצתה את רף 1,000,000 הערכים. נכון ל-{{יום מקומי}} ב{{שם חודש מקומי}} {{שנה מקומית}} ישנם בו ערכים.

==היסטוריה==

ויקיפדיה היפנית נוצרה במרץ 2001, במקביל ליצירת ויקיפדיה הגרמנית וויקיפדיה הקטלאנית. כל הדפים היו כתובים או באלפבית לטיני או ברומאג'י כיוון שהתוכנה לא הייתה מותאמת עדיין לאותיות יפניות.

==קישורים חיצוניים==

* 

יפנית
קטגוריה:אתרי אינטרנט שהושקו ב-2001
קטגוריה:יפנית
קטגוריה:יפן: חינוך
שושנה לנגרמן

שושנה לנגרמן (נולדה בגרמניה ב-1936) היא ספרנית, מידענית, מורה וביבליוגרפית ישראלית, מחלוצות המיפתוח העברי.

== ביוגרפיה ==
נולדה בברלין לדניאל והילדה פינצ'ובר ועלתה לישראל עם הוריה ב-1939.

בעלת תואר ראשון במקצועות סוציולוגיה ומדעי המדינה ותואר שני בספרנות מהאוניברסיטה העברית בירושלים. החלה את עבודתה המקצועית בספרייה הלאומית.

בסוף שנת 1970 התקבלה לעבודה במכון הנרייטה סאלד, כדי להקים שם מאגר מידע של מחקרים בחינוך ובמדעי החברה, על פי הדגם של מאגר המידע הלאומי בחינוך של ארצות הברית, ERIC. תחילת העבודה הייתה הכנת ביבליוגרפיות עם תקצירים. בשנת 1975 פורסמה לראשונה "סקירה על מחקרים בחינוך" שנוצרה באמצעות המחשב. סקירה זו כללה לראשונה מפתח נושאים מפורט. בשנות האלפיים, "מאגר המידע בתחומי המחקר בחינוך ומדעי החברה בישראל", כולל עשרות-אלפי פריטי מידע ביבליוגרפי על פרסומים ומחקרים בתחומי החינוך ומדעי החברה, שנכתבו בידי חוקרים ישראלים ופורסמו בישראל ומחוצה לה. לצורך המאגר נוצר אוצר מונחים מבוקר בעברית, שמונחיו העבריים הותאמו למצב בישראל ונוספו תקצירים בעברית.

באמצע שנות ה-70, יזמה וייסדה את מאגר כלי המחקר, הכולל מידע על כלי מחקר כגון שאלונים, מבחנים וסולמות בתחומי החינוך והחברה. בשנות ה-80 הקימה מאגר תוכניות ייחודיות בתחומי הרווחה והחינוך.

לנגרמן נחשבת מומחית בתחום המפתוח, כתבה ספר בנושא ואף לימדה אותו בקורסים אקדמיים במכללת בית ברל, באוניברסיטת בר-אילן ובמכללת דוד ילין. במסגרת חברותה רבת השנים בוועד ארגון הספרנים והמידענים "אסמ"י", פעלה רבות בתחום ההשתלמויות לספרנים, ערכה את כתב העת של האגודה ובשנים 1999-2002 שימשה כיו"ר האגודה. 

הנושאים המרכזיים בפרסומיה: עריכת ביבליוגרפיות; דפוסי קריאה וחקר הקריאה; ארגון והקמת מאגרי מידע; מיפתוח; הכשרת ספרנים/מידענים ומעמדם המקצועי. 

באמצע העשור הראשון של המאה ה-21, לנגרמן פעילה ב"יוזמה האזרחית להתחדשות הספריות הציבוריות בישראל".

לנגרמן מתגוררת בירושלים ולה ארבעה ילדים.

==מפרסומיה==
* מפתוח : עיון ומעשה, הוצאת צ'ריקובר, 2007
* עליה וקליטה בישראל 1948- 1977 - תקצירי מחקרים וביבליוגרפיה מוערת, ירושלים, מכון הנרייטה סאלד, תשל"ט

==קישורים חיצוניים==

* 

==הערות שוליים==

קטגוריה:ספרני הספרייה הלאומית
קטגוריה:ספרניות ומידעניות ישראליות
קטגוריה:ספרנים ומידענים ישראלים
קטגוריה:סגל המכללה האקדמית לחינוך ע"ש דוד ילין
קטגוריה:ישראליות ילידות גרמניה
קטגוריה:ישראלים ילידי גרמניה
קטגוריה:נשות העלייה החמישית
קטגוריה:אנשי העלייה החמישית
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:ישראליות שנולדו ב-1936
קטגוריה:ישראלים שנולדו ב-1936
ספר הזמנות

ספר הזמנות או פנקס הזמנות הוא ספר הכולל הזמנות לסחורות אותו חייבים עסקים מסוימים לנהל. עסקים המספקים את הסחורה באופן מיידי לא חייבים לנהל ספר הזמנות. כיום ניתן לנהל ספר הזמנות ממחושב בתוכנה ייעודית שמוכרת על ידי רשויות המס.

==פורמט==
ע"פ הוראות מס הכנסה (ניהול פנקסי חשבונות), 1973 ותקנות מס ערך מוסף (ניהול פנקסי חשבונות), 1976, מחובתם של נותני שירותים לנהל ספר הזמנות. 
מתוך החוק:

במילים אחרות, ספר הזמנות הוא מחברת, בה על נותן השירות לרשום לגבי כל הזמנה את התיאור שלה, את שם המזמין, את כתובת המזמין, את התאריך שלה ואת המספר הקטלוגי שלה.

==קישורים חיצוניים==
* הוראות מס הכנסה (ניהול פנקסי חשבונות), תשל״ג–1973

קטגוריה:דיני מיסים
קטגוריה:מס ערך מוסף
קטגוריה:מסחר
קטגוריה:הנהלת חשבונות
ביזון קדמוני

ביזון קדמוני או ביזון קדמון (שם מדעי: Bison antiquus) הוא מין ביזון גדול שנכחד מאמריקה הצפונית והיה אביו הקדמון של המין ביזון אמריקני. הוא חי בתקופת הפליסטוקן ונכחד בתחילת ההולוקן, לפני כ-10,000 - 9,000 שנים. 

זה היה ביזון גדול יחסית לקרוביו המודרניים. אורכו היה 4.6 מ' בקרוב, גובהו היה למעלה משני מטרים והוא שקל כטון וחצי.

ממצאים ארכאולוגיים מורים כי ראשוני האנשים שהגיעו לאמריקה בסוף הפליסטוקן נהגו לצוד אותו.

==קישורים חיצוניים==

קטגוריה:בעלי חיים שתוארו ב-1852
קטגוריה:בקר
קטגוריה:פרים פרהיסטוריים
קטגוריה:מגה-פאונה של הפליסטוקן באמריקה הצפונית
קטגוריה:יונקים שחיו בפליסטוקן באמריקה הצפונית
קטגוריה:מכפילי פרסה שחיו בפליסטוקן
קטגוריה:יונקים שנכחדו בהולוקן
קטגוריה:טקסונים שתוארו בידי ג'וזף ליידי
קטגוריה:מאובני טקסונים שתוארו ב-1852
יוסי בן-דוד (ראש עיריית טבריה)

יוסף (יוסי) בן-דוד (נולד ב-19 בדצמבר 1969) הוא ראש עיריית טבריה לשעבר.

== ביוגרפיה ==
בן-דוד נולד וגדל בטבריה. בצבא שירת בחיל השריון בתפקיד מפקד טנק בחטיבה 7. הוא בעל תואר ראשון בסוציולוגיה ובמדעי המדינה מאוניברסיטת חיפה ותואר שני במינהל ציבורי מאוניברסיטת חיפה. בשנים 1994–1997 שימש כיושב ראש אגודת הסטודנטים באוניברסיטת חיפה.

הוא נמנה עם חבר הנאמנים ועל חברי הסנאט של אוניברסיטת חיפה ומשמש דירקטור בחברת איסתא ליינס.

בשנת 1998 נבחר לעמוד בראש רשימת הדרך השלישית למועצת העיר טבריה<ref></ref>. הרשימה זכתה למנדט אחד ובן דוד נבחר לכהן במועצת העיר ושימש במהלך הקדנציה כסגן ראש העיר, מנהל אגף הקהילה, הרווחה והשירותים החברתיים, תחת ראש העיר בנימין קריתי. בהמשך הצטרף למפלגת הליכוד ונבחר לעמוד בראש רשימת הליכוד למועצה בבחירות 2003 ולמועמד הליכוד לראשות העיר. בן דוד זכה ל-35.41% מקולות הבוחרים והפסיד לזוהר עובד. במהלך קדנציה זו שימש כיו"ר האופוזיציה ויו"ר ועדת הביקורת. בבחירות 2008 התמודד שוב מול עובד וזכה ל-34.42% מקולות הבוחרים, אל מול 46.40% לעובד. רשימת הליכוד בראשותו לא עברה את אחוז החסימה.

בבחירות לרשויות המקומיות שנערכו ב-22 באוקטובר 2013 זכה בן-דוד ברוב של 57% מהקולות. סיעתו, סיעת "לב", סיעה עצמאית בשיתוף עם מפלגת העבודה וישראל ביתנו, זכתה ב-3 חברי מועצה מתוך 15 חברים. בבחירות 2018 התמודד מול רון קובי והפסיד לו. סיעתו שחברה למפלגת העבודה קיבלה מנדט אחד והוא עצמו אייש אותו עד פיזור המועצה בשנת 2020. בבחירות 2023, הודיע תחילה על התמודדות פעם נוספת לראשות העירייה, אך שבועיים לפני הודיע על פרישתו מהתמודדות לראשות העירייה והתמודדות רק למועצת העיר, במקביל תמך במועמד אחר. 

באוגוסט 2024 מונה על ידי ממשלת ישראל, כמינוי פוליטי של מפלגת ש"ס, לראש נציגות ישראל ברבאט לתקופה של שלוש שנים.<ref></ref> 

בן-דוד נשוי ואב לשניים.

== קישורים חיצוניים ==
* [https://web.archive.org/web/20131111074453/http://www.tverya.co.il/RoshIr.aspx יוסי בן דוד, מועמד לראשות העיר טבריה]
* [https://web.archive.org/web/20150106104929/http://www.beytenu.org.il/סניפים/טבריה/ יוסי בן דוד] באתר ישראל ביתנו
* אסף משניות, [https://www.hidabroot.org/article/1126544 יוסי בן דוד, ראש העיר הקודם של טבריה בריאיון לוהט: "ייקח המון זמן לתקן את הנזק שחולל קובי"], ראיון באתר "הידברות", 30 ביוני 2019

== הערות שוליים ==

קטגוריה:ראשי עיריית טבריה
קטגוריה:ראשי רשויות מקומיות מטעם ישראל ביתנו
קטגוריה:ראשי רשויות מקומיות מטעם הליכוד
קטגוריה:מתמודדי דרוש מנהיג
קטגוריה:בוגרי אוניברסיטת חיפה
קטגוריה:חברי מועצת העיר טבריה
קטגוריה:ישראלים שנולדו ב-1969
יוני נמרי

יוני (יהונתן חיים) נָמֵרִי (נולד ב-1 במרץ 1951) הוא זמר ישראלי.

==ביוגרפיה==
נולד בשם יהונתן חיים נמרי בקיבוץ אשדות יעקב מאוחד, בנם של דוד נמרי, ממייסדי קיבוץ אשדות יעקב וסגן מפקד הפלמ"ח, ודבורה, ד"ר לבלשנות אנגלית. שירת כזמר בצוות הווי פיקוד הדרכה. בשנת 1972 השתתף בתוכנית "שמח בלב" של צוות ההווי, וביצע כסולן את השיר "כל מה שרציתי", שהפך ללהיט. עם שחרורו מצה"ל הקליט את השיר "שושנת פלאים" של שאול טשרניחובסקי בלחנו של צביקה פיק, שנועד לערב שירי משוררים של גלי צה"ל אך לא התקבל. שיר נוסף שלו באותה תקופה היה "החבר הכי טוב בעולם שלי" של מירית שם אור וצביקה פיק. שני השירים זכו להצלחה במצעדי הפזמונים. באותה תקופה הוא היה נשוי לזמן קצר לזמרת רותי נבון, ששירתה עמו בצוות הווי פיקוד ההדרכה. 

ב-1974 הקליט לתוכנית טלוויזיה משירי חיים נחמן ביאליק את "הכניסיני תחת כנפך" (בלחנה של נורית הירש). 

באמצע שנות ה-70 היגר מישראל ופתח בקריירה מוזיקלית בעיקר בצרפת וכן בגרמניה. 

בסוף שנת 1980 הוציא את האלבום "אחד מול אחד", בו בלט שיר הנושא אותו הלחין (מילים: תרצה גרנות, עיבוד: ננסי ברנדס) האלבום בו ניגנו ננסי ברדנס בקלידים, גרי אקשטיין בגיטרה חשמלית, מאיר ישראל בתופים, ופטר ורטהיימר בכלי נשיפה, לא זכה להצלחה. 

בשנת 1981 איבד את אשתו ובנו בתאונה. גם הוא עצמו נפצע קשה באותה תאונה, ובעקבות זאת שב לישראל. 

בספטמבר 1985 יצא לאקרנים סרטו של יהודה ברקן "קומפוט נעליים", בו נמרי שיחק 
ושר את שירו "שושנת פלאים". 

בשנת 1989 הוציא נמרי את אלבומו השני "שקט מעולם אחר", שבו הוא הלחין בעצמו את מרבית השירים. בין שירי האלבום בלטו "אחזי בי", "גלים קטנים", ו"כוכבים נופלים" (בשניהם מילים: נעמי ויינגרטן), "דרך הנשר" (מילים: אהוד מנור, בו ניגן אריק קלפטון בגיטרה) וביצוע מחודש ללהיט הסולו הראשון שלו "שושנת פלאים". דייב סטיוארט, חצי מצמד היורית'מיקס, עיבד את שירי האלבום. 

מאז שנות ה-90 הוא עוסק ברפואה אלטרנטיבית ומתמחה בשיקום חוט השדרה. בתחילת שנות ה-90 נישא לאסנת גולדברג, ולהם בן ובת. כעבור זמן התגרש.

בשנת 2003 הוציא סינגל ובו ביצוע מחודש של שירו "שושנת פלאים", בעיבודו של אבי סינגולדה. בשנת 2011 הוציא את הסינגל "חוט שזור" ובו סיפור חייו. 

במרץ 2014 חידש את השיר "התחלה חדשה", שהלחין למילים של יונתן שם-אור, ועיבוד של חיים רומנו. 

אחיו היה הצייר שאול נמרי.

==דיסקוגרפיה==
* שושנת פלאים, החבר הכי טוב בעולם שלי - תקליטון (1973)
* אחד מול אחד (1980)
* שקט מעולם אחר (1989) 
* חוט שזור - סינגל (2011)
* זה הזמן - סינגל (2022)

==קישורים חיצוניים==

* [http://www.103.fm/programs/Media.aspx?ZrqvnVq=FFFLMI&c41t4nzVQ=FG רבקה מיכאלי מראיינת את יוני נמרי], באתר רדיו ללא הפסקה, 25 במרץ 2011
* 

==הערות שוליים==

קטגוריה:זמרים ישראלים
קטגוריה:חברי צוות הווי פיקוד ההדרכה
קטגוריה:אמנים ישראלים שבאו מהקיבוצים
קטגוריה:מרפאים אלטרנטיביים
קטגוריה:אשדות יעקב מאוחד: אישים
קטגוריה:ישראלים שנולדו ב-1951
פטר צומטור

פטר צומטור (בגרמנית: Peter Zumthor; נולד ב־26 באפריל 1943) הוא אדריכל שווייצרי, זוכה פרס פריצקר ומדליית הזהב המלכותית של המכון המלכותי לאדריכלים בריטים (RIBA).
== ביוגרפיה ==
צומטור נולד בעיר בזל, בראשית דרכו, בשנת 1963, למד עיצוב תעשייתי ואדריכלות בבית ספר לאמנויות שימושיות (Kunstgewerbeschule) בבזל, שווייץ, ובשנת 1966 המשיך את לימודיו במכון פראט שבניו יורק. עם שובו לשווייץ בשנת 1968 עבד במחלקה לשימור אנדרטאות של קנטון גראובינדן, שם רכש ידע מעמיק בחומרי בנייה, עיסוק בו המשיך להתעמק לאורך כל עבודתו גם כאדריכל עצמאי.

בשנת 1979 הקים צומטור את משרדו הפרטי, הפועל היום בעיירה הלדנשטיין הסמוכה לעיר כור בשווייץ. בין עבודותיו שזכו לפרסום: המוזיאון לאמנות עכשווית בברגנץ (1997), מרחצאות וואלס בשווייץ (1999), הביתן השווייצרי בתערוכת אקספו 2000 בהנובר, הקולומבה - המוזיאון לאמנות בעיר קלן (2007). צומטור זכה בפרס קרלסברג לאדריכלות של קרן קרלסברג מדנמרק (1998), בפרס האיחוד האירופי לאדריכלות עכשווית - פרס מיס ון דר רוהה (1998) ובפרס פרמיום אימפריאלה (2008). בשנת 2009 הוא זכה בפרס פריצקר, בפרס אור היום לשנת 2010 ובשנת 2013 זכה במדליית הזהב המלכותית שהוענקה לו על ידי ארגון האדריכלים של בריטניה. 

בשנת 1988 החל לשמש כמנחה לאדריכלות בבית הספר לאדריכלות באוניברסיטת דרום קליפורניה (USCArchitecture) ובמכון לארכיטקטורה של דרום קליפורניה (SCI-Arc), שבלוס אנג'לס ושנה לאחר מכן באוניברסיטה הטכנית של מינכן. בשנת 1992 הנחה באוניברסיטת טוליין שבניו אורלינס, ובשנת 1999 הנחה בבית הספר לעיצוב באוניברסיטת הרווארד (GSD). מאז 1996, הוא 
פרופסור באקדמיה לאדריכלות של מנדריזיו (AAM).

== קישורים חיצוניים ==

* 
* 
* מיכאל יעקובסון: [https://michaelarch.wordpress.com/2022/03/12/%d7%a1%d7%99%d7%91%d7%95%d7%91-%d7%91%d7%90%d7%aa%d7%a8-%d7%94%d7%90%d7%a8%d7%9b%d7%90%d7%95%d7%9c%d7%95%d7%92%d7%99-%d7%a9%d7%aa%d7%9b%d7%a0%d7%9f-%d7%94%d7%90%d7%93%d7%a8%d7%99%d7%9b%d7%9c-%d7%a4/ סיבוב באתר הארכאולוגי שתכנן האדריכל פיטר צומטור בעיר כור בשווייץ], באתר 'חלון אחורי', 12 במרץ 2022
* 

==הערות שוליים==

קטגוריה:אדריכלים שווייצרים
קטגוריה:בוגרי מכון פראט
קטגוריה:זוכי פרס פריצקר
קטגוריה:שווייצרים שנולדו ב-1943
אייל הסבך

אייל הסבך (שם מדעי: Capreolus) הוא סוג של אייל בינוני הכולל שני מינים החיים באירופה ואסיה. לשני המינים יש חפיפה בגבול של אסיה ואירופה. למרות תפוצתם הם שייכים לתת-משפחת איילי העולם החדש עקב מבנה הקרסול.

המינים נוטים לחיות באזורי סבך, וזהו מקור שמם. מין אחד מהם - אייל הכרמל, היה המין היחיד מתת-משפחת איילי העולם החדש שחי בארץ ישראל והוא נכחד ממנה בעקבות ציד. כיום הוא מושב בהדרגה לטבע.

==מיון==
* סוג: אייל הסבך (Capreolus)
** מין אייל הכרמל (Capreolus capreolus)
** מין אייל סיבירי ( Capreolus pygargus)

==קישורים חיצוניים==

* 

קטגוריה:טקסונים שתוארו בידי ג'ון אדוארד גריי
קטגוריה:אייליים
קטגוריה:בעלי חיים שתוארו ב-1821
ראם ביסה

ראם ביסה או ראם מזרח־אפריקני (שם מדעי: Oryx beisa) הוא מין של ראם גדול מתת-משפחת ראמים במשפחת הפריים.

== מאפיינים ==
ראם ביסה קרוב מאוד לקרובו הגדול ראם הצבי וחי בערך באותם אזורם במזרח אפריקה. כמוהו יש לו פס שחור מעל הבטן שמזכיר צבאיים יותר מראמים.
אנטילופה זו חיה בצפון מזרח אפריקה מג'יבוטי ואריתריאה עד לאתיופיה וסומליה.בתי הגידול שלו הם ערבות עשב, סוואנות ומדבריות.
הראם הוא בעל חיים גדול שמשקלו כ-79 ק"ג ואורך קרניו . 
מין זה מראה כמה התאמות לבית גידלו החם והיבש כמו להעלות את הטמפרטורה של גופם ל-46 מעלות מבלי לפגוע בו כמו כן זה מפחית הזעה ואובדן מים. מין זה הוא צמחוני וניזון בעיקר מעשבים,עלים וצמחייה אחרת. במקרה שאין מים הם יכולים להפיק אותם מאכילת פירות ושורשים.הראם חי בקבוצות של 5–40 פרטים שמונגהת בידי זכר האלפא.
לראם זה היו בעבר שני תת-מינים: Oryx beisa callotis ו-Oryx beisa beisa. תת-המין Oryx beisa callotis יותר קטן מהשני וגם נדיר יותרת והוא מוכר כיום כמין נפרד – ראם שולי-אוזניים. בכלל המין קרוב לסיכון עקב ציד.

==קישורים חיצוניים==

* 

== הערות שוליים ==

קטגוריה:טקסונים שתוארו בידי אדוארד ראפל
קטגוריה:ראמים
קטגוריה:קניה: יונקים
קטגוריה:מגה-פאונה של אפריקה
קטגוריה:בעלי חיים שתוארו ב-1835
קטגוריה:יונקים בסוואנה האפריקנית
איימון מקי

איימון מקי (באנגלית: Eamonn C. McKee) הוא דיפלומט אירי ושגריר אירלנד בישראל לשעבר. לפני שכיהן בתפקיד זה הוא כיהן כשגריר האירי לקוריאה הדרומית.

מקי נולד בדבלין. למד בקולג' האוניברסיטאי של דבלין (University College Dublin). קיבל תואר דוקטור בהיסטוריה כלכלית של אירלנד באוניברסיטה הלאומית של אירלנד.

הצטרף למשרד החוץ האירי ב-1986 ובין היתר שירת בוושינגטון. בין השנים 1999 ל-2001 שירת כקצין עיתונות בקונסולייה האירית בניו יורק. ב-2005 שימש כראש הצוות ההומניטרי שעזר לפגועי רעידת האדמה בפקיסטן. באוגוסט 2009 מונה כשגריר אירלנד בקוריאה הדרומית. הוא מונה להיות השגריר בישראל ב-2013, תפקיד בו כיהן עד 2015. לאחר מכהן עבר להיות המנהל הכללי של מחלקת המסחר במשרד החוץ האירי.

מקי היה מעורב במציאת פתרון לסכסוך בין הקתולים והפרוטסטנטים בצפון אירלנד, היה שותף להסכם השלום של שנת 1998 - הסכם יום שישי הטוב. על פי ההסכם יוותרו אירלנד ובריטניה על תביעתן לצפון אירלנד ועתיד החבל יוכרע בידי תושביו.

==קישורים חיצוניים==
* [http://globalconference2013.usc.edu/speakers/eamonn-mckee/ Eamonn McKee]
* [http://www.embassyofireland.co.il שגרירות אירלנד בישראל] 
* [http://eamonncmckee.com/about/ הבלוג של איימון מקי]

==הערות שוליים==

קטגוריה:שגרירי אירלנד בישראל
קטגוריה:דיפלומטים
קטגוריה:אירים
קטגוריה:אירלנד: יחסי חוץ
קטגוריה:שגרירים בקוריאה הדרומית
אילן שוחט

אילן שלומי יוסי שוחט (נולד ב-21 בספטמבר 1974) הוא מנהל ואיש ציבור ישראלי. שימש כמנכ"ל המשרד לפיתוח הפריפריה, הנגב והגליל, וקודם לכן כראש עיריית צפת. נבחר מטעם מפלגת ישראל ביתנו לכנסת העשרים, אך פרש מהכנסת והתפטר מרשימת המועמדים בטרם נכנסה הכנסת לתפקידה כדי להמשיך להיות ראש העיר.

== ביוגרפיה ==
אילן שוחט נולד ב-21 בספטמבר 1974 בשכונת כנען שבצפת ליעקב שוחט (שוחטים), יליד אירן, ולרבקה לבית נאמן, ילידת הארץ ממוצא תוניסאי. הוא קרוי על שמה של אחות אמו אילנה נאמן, שנרצחה בפיגוע במעלות, וביקשה זאת במכתב שנמצא בבגדיה.

בשנת 2003 התמודד בפריימריז לראשות סניף הליכוד המקומי; לאחר שהפסיד לראש העיר המכהן, עודד המאירי, התמודד בראש רשימה עצמאית, זכה בכ־15% מהקולות לראשות העיר ובמנדט אחד במועצה.

משנת 2006-2008 כיהן כמנכל התאחדות התעשיינים בצפון. במסגרת תפקידו ניהל בהצלחה את מטה החרום של התעשייה במהלך מלחמת לבנון השנייה.

עד לבחירות 2008 שימש שוחט ראש האופוזיציה המקומית. בסבב השני של הבחירות שהתקיימו בנובמבר 2008 ניצח שוחט בפער של כ־20 אחוזים את ראש העיר המכהן, ישי מימון. בעת שנבחר, היה שוחט ראש העיר הצעיר בישראל.

הוא נמנה עם הדוחפים העיקריים להקמת הפקולטה לרפואה בגליל, והשקיע מאמץ רב על מנת שצפת תיבחר לעיר שבה תוקם הפקולטה.

בפברואר 2012, כחבר במפלגת קדימה, הודיע לציפי לבני על כוונתו לתמוך ביריבהּ, שאול מופז, לראשות המפלגה.

בדצמבר 2012 הכריז על הצטרפותו למפלגת ישראל ביתנו.

בבחירות לרשויות המקומיות שהתקיימו ב־22 באוקטובר 2013, זכה שוחט ב-51.7% מקולות הבוחרים; המתמודד העיקרי מולו, שלמה חדד, קיבל 28.6% מהקולות.

ב־19 בינואר 2015 הציב אביגדור ליברמן, יו"ר מפלגת ישראל ביתנו, את שוחט במקום הרביעי ברשימת המפלגה לבחירות לכנסת העשרים; שוחט נבחר לכנסת, אך שבוע לאחר הבחירות פרש מרשימת המועמדים, בטרם נכנסה הכנסת לתפקידה, כדי להמשיך בתפקיד ראש עיר, והוחלף על ידי רוברט אילטוב.

בפברואר 2012 נחקר שוחט ביאח"ה, בחשד שנטל שוחד במערכת הבחירות שהתקיימה ב-2008, באוגוסט אותה השנה החליטה פרקליטות מחוז צפון לסגור את התיק. בתחילת 2015, זמן קצר לפני הבחירות לכנסת, הגיש נהגו לשעבר תביעה לפיצויי פיטורים ורכיבי שכר שונים נגד עיריית צפת ושוחט עצמו, ובה טענות קשות נגד שוחט. ביולי 2016 פסק בית הדין האזורי לעבודה שטענות הנהג היו שקריות והועלו בחוסר תום לב, וחייב אותו לשלם לשוחט 10,000 ש"ח כהוצאות משפט ושכר טרחת עורך דין.

בפברואר 2017 נעצר שוחט יחד עם עוזרו גילי אדלר ויו"ר ש"ס בעיר רונן גנון בחשד לשורת עבירות, בהן לקיחת שוחד, העלמת הכנסות, מרמה והפרת אמונים. באוגוסט 2018 הודיעה פרקליטות המדינה על סגירת התיק נגדו.

את ההודעה על סגירת התיק כנגדו קיבל שוחט שלושה חודשים לפני הבחירות לראשות העיר צפת, בהן הפסיד בסיבוב הראשון כאשר הגיע למקום השלישי עם כ-21 אחוזי תמיכה.

כיום שוחט עומד בראש חברה (כדברא בע"מ) העוסקת בתחום הייעוץ והיזמות, נדל"ן ותשתיות אנרגיה.

ב- 20 ביולי 2021 הודיע השר לפיתוח הפריפריה, הנגב והגליל, עודד פורר, כי הוא מתכוון למנות את שוחט למנכ"ל המשרד וב-5 בספטמבר 2021 התמנה שוחט ונכנס לתפקידו. שימש בתפקיד זה עד 29 בינואר 2023.

שוחט גרוש ואב לשלושה. הוא מתגורר בשכונת "נוף כנרת" בצפת.

== קישורים חיצוניים ==

* [http://www.safed.co.il/ilan-shohat-mayor.html Ilan Shohat -The Mayor] באתר safed.co.il 

== הערות שוליים ==

קטגוריה:פעילי הליכוד
קטגוריה:ראשי רשויות מקומיות מטעם ישראל ביתנו
קטגוריה:ראשי רשויות מקומיות מטעם קדימה
קטגוריה:ראשי עיריית צפת
קטגוריה:מנכ"לי המשרד לפיתוח הפריפריה, הנגב והגליל
קטגוריה:בוגרי בית הספר הטכני של חיל האוויר
קטגוריה:ישראלים שנולדו ב-1974